Nacionalni stadion (Varšava)

**Nacionalni stadion** ili **Stadion Naradowy** je nogometni stadion koji se nalazi u Varšavi, Poljska. Uglavnom se koristi za nogometne utakmice i domaći je stadion nogometne reprezentacije Poljske.

Stadion ima kapacitet 58.145 sjedećih mjesta, što ga jednim od najvećih nogometnih stadiona u Poljskoj. Izgradnja stadiona je počela 2008. godine, a završena 2011. Nalazi se na mjestu bivšeg stadiona *Desetogodišnjice* (poljski: Stadion Dziesięciolecia) na Aleji Zieleniecka u Praga-Południe, predgrađu Varšave. Stadion ima uvlačiv PVC krov koji se razvija iz gnijezda obješenog iznad centra terena. Uvlačeći krov je sličan krovnom sistemu na stadionu Commerzbank-Arena u Frankfurtu kao i renoviranom krovu višenamjenskog stadiona BC Place u Vancouveru. Stadion je opremljen grijačima za teren, terenom za trening, fasadnim osvjetljenjem i podzemnim parkingom. Stadion je također u mogućnosti da bude organizator sportskih i kulturnih manifestacija, koncerata i konferencija. 

Stadion Naradowy je zvanično otvoren 19. januara 2012. godine. Prva nogometna utakmica odigrana je 29. februara 2012. između Poljske i Portugala koja je završena bez golova.

Stadion će biti organizator finalne utakmice Evropske lige 2015. godine.

## Pojedinosti stadiona 
### Konstrukcija i arhitektura 
[thumb|left|280px|Noćno osvjetljenje stadiona fasade nakon otvaranja utakmice između [Nogometna reprezentacija Poljske|Poljske i Portugala 29. februara 2012.]]
Generalni izvođač radova je bio njemačko-austrijsko-poljski konzorcijum na čelu sa Alpine Bau koji obuhvata Alpine Bau Deutschland, Alpine Construction Poland, PBG SA i Hydrobudowa Poland SA. Datum završetka radova je postavljen za 24 mjeseca od potpisivanja ugovora i u proces izgradnje je uključeno oko 1.200 zaposlenih. Stadion ima kapacitet od 58.145 mjesta za gledaoce tokom nogometne utakmice i do 72.900 tokom koncerata i drugih događaja (uključujući i 106 mjesta za osobe sa invaliditetom). Ukupan obim stadiona (bez krova) je više od 1.000.000 m², a ukupna površina je 204.000 m². Uvlačiva krovna konstrukcija je 240 × 270 m, a središnji vrh stoji na visini od 124 metara iznad rijeke Vistula i 100 m iznad terena. Ukupna dužina trkačke staze je 924 metra. Stadion ima najveći kongresni centar u Varšavi s kapacitetom od 1.600 ljudi, uključujući i 25.000 m² uredski poslovni prostor. Podzemni parking za 1.765 automobila nalazi se ispod terena. Stadion sadrži restoran, fitness klub, pub i 69 luksuznih skyboxeva. 
thumb|right|300px|Kruna Nacionalnog stadiona je fasada sa crvenim i bijelim bojama, nalik na nancionalne boje Poljske
Nacionalni stadion je višenamjenski sportski objekt koji omogućava organizaciju sportskih događaja, koncerata i kulturnih događaja. Osim toga, također može poslužiti kao ured, tržnica, hotel, gastronomska tačku i u druge svrhe. Kao rezultat svega toga oko 2000-3000 ljudi posjećuje stadion svaki dan.
### Fasada 
Fasada stadiona se odnosi na poljske nacionalne boje, nalik na mašuću zastavu Poljske i sastoji se od srebra i crvene boje. Ponekad se isti palete boja stadiona koriste i na stolicama. Stadion je otvorene strukture, što znači nedostatak zatvorene fasade, tako da je temperatura unutar stadiona slična vanjskoj temperaturi, uprkos zatvorenoj krovnoj konstrukciji. Takva konstrukcija omogućava prirodnu ventilaciju prostorija ispod tribina i pristup prirodnom svjetlu. 
thumb|300px|right|*Preklopne stolice* su standardne stolice na stadionu, tipa: FCB u crvenim i srebrnim bojama
Uzvišenje stadiona je protegnuto izgrađenim snažnim cijevima proizvedenih u Italiji. Ova struktura je potpuno nezavisna od izgradnje betonskog postolja i to je osnov za uvlačenje krova na stadionu. Zahvaljujući tome, dizajneri su mogli nesmetano dizajnirati prostor ispod tribina.
### Igralište
Stadion je opremljen grijalnim terenom. Igralište je instalirano travnjakom holandske trave, uzgajane u Heythuysenu, Holandija. U organizaciji događaja kao što su koncerti, teren se pokriva sa posebnim panelima, koji se uklanja u roku od pet dana od njegove instalacije. Druga mogućnost je instaliranje polja trave na posebnim plutajući platformama, ali su odbačene zbog financijskih razloga.
### Tribine 
Nacionalni stadion je dizajniran od strane njemačko-poljskog konzorcija *gmp Architects von Gerkan, Marg and Partners*, *JSK Architekci Sp. Z o.o.* i *SBP-Schlaich bergermann und partner* (projektanti Volkwin Marg, Hubert Nienhoff, Markus Pfisterer, Zbigniew Pszczulny, Mariusz Rutz i Marcin Chruslinski).

Struktura stadiona se sastoji od dva nivoa: tribina na vrhu i tribina na dnu, kapaciteta 58.145 gledaoca. Sve stolice na Stadion Narodowy pruža poljska kompanija *Forum Seating* (dio grupe *Grupa Nowy Styl* sa sjedištem u Krosnoom). Postoji 900 mjesta za medije i novinare, više od 4.600 takozvanih "premium mjesta", dizajniranih za posebne goste, 106 mjesta za osobe sa invaliditetom, te više od 800 mjesta VIP lože.
thumb|right|300px|Jedinstveno uvlačenje membrane krova u postupku otvaranja
Pod tribinama, postoje svlačionice i konferencijske sale ukupne površine od 130.000 m². Objekat ima osam tačaka sa različitim visinama. Najviša tačka na tribinama, nalazi se 41 metara iznad terena bivšeg *Stadiona Dziesięciolecia*, dok je najviša tačka čelične konstrukcije krova 70 metara iznad tog nivoa. Krov pokriva ne samo tribine nego i teren.
### Pomični krov 
Djelomično transparentan pomični krov je prekriven fibreglass teflonom. Njegov materijal je otporan na vremenske faktore (kiše, toplinu sunca, a može držati do 18 cm mokrog snijega) i povećanje tendencije. Tehnologija proizvodnje dolazi iz njemačke firme Hightex GmbH, a tekstilna je proizvedena u Bangkoku od strane Asia Membrane Co. Ltd.

Proces otvaranja ili zatvaranja krova traje oko 20 minuta i može raditi samo na temperaturama iznad 5 °C, a ne za vrijeme kiše (koja je bila razlog za jedan dan odlaganja nogometne utakmice Poljska - Engleska 16. oktobra 2012.). Pogonski sistem se koristi za rastezanje membrane prilikom otvaranja i prilikom postupka zatvaranja krova. Ukupna težina čelika i kablova koji podržavaju krovnu konstrukciju je 1.200 tona. Ispod krova postoje četiri LED ekrana, od kojih svaki ima površinu od 200 m².

## Historija izgradnje 
### Pripreme
[thumb|right|300px|Noćni pogled na Nacionalni stadion i most Świętokrzyski s lijeve obale [Visla|Visle]]
1. februara 2008. godine konzorcij  *JSK Architects Ltd.*, *GMP—von Gerkan*, *Marg und Partner Architekten* i *SBP—Schleich Bergermann und Partner* su predstavili idejno rješenje (vizualizacija i maketa) novog stadiona.

Prvi građevinski radovi su počeli 15. maja 2008. kada je 126 betonskih gomila dovezeno na zemljište starih tribina stadiona. Dana 18. juna 2008. godine *National Sports Centre Ltd* je dostavljena dokumentacija potrebne za dobijanje građevinske dozvole od guvernera Mazovjecke. Dokumentacija je odobrena 22. jula 2008. godine te 26. septembra 2008. sporazum je potpisan sa *Pol-Aqua SA* za provedbu prve faze građevinskih radova. Nekoliko dana kasnije, 7. oktobra 2008. godine počela je izgradnja stadiona.

Na gradilištu, u neposrednoj blizini nacionalnog sportskog centra, vanjska kamera je instalirana. Emitiranje je počelo 31. oktobra 2008. godine te su ljudi mogli pratiti tok izgradnje stadiona. Od početka druge faze izgradnje 29. juna 2009. cijeli proces je bio vidljiv iz druge instalirane kamere na tornju u *Washington Roundabout*. Slike iz kamere su još uvijek dostupne na službenim stranicama stadiona.

## Glavni proces 
thumb|left|300px|Nacionalni stadion, pogled sa aleje Józefa Poniatowskiego u septembru 2012.
Prva faza izgradnje uključivala je rušenje betonskih konstrukcija stadiona *Desetogodišnjice*, priprema tla, transportacija oko 7.000 tona betona, gradnja 6.700 betonskih stupova te izgradnja oko 900 betonskih šipki koja čine temelj stadiona. Prva faza izgradnje stadiona je završena 9. marta 2009. godine. Najbolju ponudu za nastavak gradnje stadiona dali su njemačko-austrijsko-poljski konzorcij firmi - *Alpine Bau Deutschland AG*, *Alpine Bau GmbH*, *Alpine Construction Poland Ltd.*, *Hydrobudowa Poland SA* i *PBG SA* ukupne vrijedonosti 1 252 755 008.64 zł.

Krajem septembra, prvi građevinski elemenatu su bili vidljivi izvan stadiona. Kamen temeljac i vremenska kapsula su postavljeni na ceremoniji održanoj 7. oktobra 2009. godine. U vremensku kapsulu su stavljeni predmeti poput zastave Poljske, Evropske unije i grada Varšave, novine dana, kovanice, novčanice, i drugi artefakti.

## Reference 
## Vanjski linkovi 
* Službena stranica

Nacionalni stadion (Varšava)
Kategorija:Stadioni Evropskog prvenstva u nogometu 2012.
Kategorija:Varšava